ערב טוב,
זו ברכה לעבוד באזור הילדים של הרלם,
ארגון אפריקאי אמריקאי שהוא החלוץ בתחום
של שירותים מקומיים מקיפים מהעריסה ועד לקריירה.
והמילה "מקיפים" היא כל כך חשובה למה שאנחנו עושים.
רוב ההתערבויות מתמקדות בחלק אחד
של פאזל ענקי ומסובך.
אבל זה לא מספיק כדי לפתור את הפאזל.
אי אפשר לפתור חינוך מבלי להבין את ההקשר הביתי
או את הסביבה הביתית של מלומד צעיר.
או את ההקשר הרחב יותר של בריאות, תזונה או צדק פלילי.
יחידת השינוי עבורנו אינה הילד הבודד,
זו כל השכונה.
צריך לעשות דברים מרובים באותו הזמן.
ויש לנו עשרים שנה של נתונים כדי להוכיח שזה עובד.
יש לנו 7,000 בוגרי המכללה הצעירה שלנו,
ביטלנו את פערי ההישגים הגזעיים בבתי הספר שלנו.
הפחתנו את שיעורי ההשמנה בתוכניות הבריאות שלנו
ויש לנו קרוב ל -1,000 סטודנטים שהתקבלו לקולג'.
אנחנו טווים רשת שירותים בצורה כל כך הדוקה,
כדי שאיש לא ייפול בין הכיסאות.
ויצרנו השראה לאנשי מעשה בכל העולם.
היו לנו מעל 500 קהילות ברחבי ארצות הברית
ומעל 70 מדינות
שבאו לבקר וללמוד את המודל שלנו.
אתם מבינים, הבעיות של העולם
אינ מופרדות בצורה יפה,
אז הפתרונות חייבים להיות מקיפים,
הם חייבים להיות הוליסטיים.
ועכשיו אנחנו בעיצומה מגיפה עולמית.
נגיף הקורונה חשף בפנינו את מה שידענו כל הזמן.
העניים בינינו משלמים את המחיר הגבוה ביותר בחייהם ובפרנסתם.
וזה קורה כל יום בקהילה האפריקנית-אמריקאית,
יש לנו סיכוי גבוה פי 3.6 למות מנגיף קורונה
בהשוואה לחברינו הלבנים.
אנחנו רואים את הפערים הבריאותיים האלו בפועל בניו יורק
במוקד של המדינה שלנו.
כדי להגביל את השפעת הפערים הבריאותיים
יש הרס כלכלי משמעותי,
אחת מארבע משפחות בהרלם
מדווחת על חוסר בטחון תזונתי
ו-57 אחוזים מדווחים על אובדן הכנסה או עבודה.
אבל כדי להבין טוב יותר את העבודה של אזור הילדים בהרלם,
אני רוצה לשתף אתכם סיפור
על ילד בשם שון מכיתה ב.
שון הוא ילד שחור יפהפה
חיוכו יאיר כל חדר שהוא נמצא בו.
כשהבידוד החל במרץ
שמנו לב ששון לא מגיע לבית הספר הוירטואלי
אחרי חקירה קצרה
למדנו שאמא של שון אושפזה בגלל נגיף הקורונה.
אז הוא ואחיו התינוק היו בבית עם סבתא שלו,
שהיתה היחידה שיכלה לטפל בו
מכיון שאביו של שון היה בכלא.
הסבתא נאבקה.
לא היה הרבה אוכל בבית,
חיתולים בהגבלה,
ולשון לא היה אפילו מחשב.
כשאמא שלו שוחררה מבית חולים
הבעיות שלהם העמיקו,
כי הם לא יכלו להמשיך לגור עם הסבתא
בגלל מצבה הבריאותי.
אז שון, אחיו התינוק ואמו נאלצו ללכת למקלט.
סיפורו של שון הוא אופייני באזור הילדים בהרלם.
אנו יודעים ששון ומיליונים כמוהו בכל רחבי הארץ
מגיע לקבל את כל מה שיש לעולם הזה להציע,
מבלי שחוסר השוויון יגזול מהם את ההזדמנות הזו.
כל זה הוא תוצאה של גזענות
ותת-השקעה היסטורית שיטתית
שעכשיו מתגברים בגלל נגיף קורונה.
המודל המקיף שלנו
ממקם באופן ייחודי את אזור הילדים של הרלם במאבק בנגיף הקורונה.
ההצלחה שיש לנו בפועל בהרלם
הופכת אותו להכרחי,
וזו חובתנו לחלוק את מה שאנחנו יודעים שעובד
עם המדינה.
פיתחנו טיפול מקיף של הקלה והתאוששות מנגיף הקורונה
עבור הקהילה שלנו,
שצמח מתוך הקהילה שלנו,
והתמקד בחמישה תחומי צורך ראשיים,
וכבר נותן שירות למשפחות כמו של שון.
אלו הצרכים:
הראשון, קרנות סיוע בחירום.
אנו יודעים שמשפחותינו צריכות כסף מזומן ממש עכשיו.
השני, שמירה על הפגיעים ביותר בינינו.
אנו יודעים שמשפחותינו צריכות גישה למוצרים בסיסיים ולומידע,
הכוונה לאוכל, מסכות,
רשימת משאבים מוגדרת וקמפיינים לבריאות הציבור.
השלישי, גישור על הפער הדיגיטלי.
אנו מאמינים שאינטרנט הוא זכות יסודית.
עלינו לוודא שלמשפחות יש קישוריות,
ושלכל הילדים בגילאי בית הספר שנמצאים בבית
ישנם אמצעי הלימוד המתאימים.
הרביעי, אפס הפסדים של למידה.
אנו יודעים שיש דור של תלמידים בסיכון
לאבד שנה שלמה מהשכלתם.
עלינו לוודא שאנו מספקים תוכניות וירטואליות באיכות גבוהה,
בנוסף לכך שהילדים יחזרו לבית הספר בבטחה.
והחמישי, צמצום של המשבר הנפשי.
יש דור בסיכון ללקות ב- ptsd
בגלל הכמות העצומה של לחץ רעיל.
עלינו להבטיח שלמשפחותינו תהיה גישה לבריאות מרחוק
ולתמיכה וירטואלית נוספת.
יש לנו שישה שותפים מדהימים בשש ערים בארצות הברית
שמאמצים את המודל שלנו להקשר שלהם בקהילה שלהם.
אלו הם אוקלנד, מיניאפוליס,
שיקאגו, דטרויט, ניוארק, ואטלנטה.
בנוסף לאותם שותפים, יש לנו שלושה שותפים לאומיים,
שמשתפים את המודל שלנו ואת האסטרטגיות שלנו
דרך הרשת שלהם,
בנוסף להגברת ההשפעה שלנו על ידי על ידי קידום מדיניות.
תהיה לנו השפעה בשלוש רמות:
השפעה אישית בשטח בהרלם,
על מספר ההישגים בחינוך,
בבריאות, בכלכלה,
על ידי הגעה ל- 30,000 אנשים.
יש השפעה ברמת הקהילה על פני שש ערים,
שוב, דרך ששת השותפים המדהימים שלנו,
וכך נגיע לעוד 70,000 אנשים.
ויש השפעה לאומית,
לא רק באמצעות קידום מדיניות,
אלא באמצעות בניית יכולות בקנה מידה גדול.
התשובה שלנו לנגיף הקורונה,
לייאוש ולחוסר השוויון שמתפשטים בקהילה שלנו,
מכוונת לשכונות באמצעות שירותים מקיפים.
בהחלט לא איבדנו תקווה.
אנחנו מזמינים אתכם להצטרף אלינו בקו החזית של המאבק הזה.
תודה.